Rettens dom (Femte Afdeling) af 29. november 2016 –

T & L Sugars og Sidul Açúcares mod Kommissionen

(Sag T-279/11)

»Ansvar uden for kontraktforhold – landbrug – sukker – ekstraordinære foranstaltninger – forsyninger på EU-markedet – produktionsåret 2010/2011 – retsregel, der har til formål at tillægge borgerne rettigheder – tilstrækkelig kvalificeret tilsidesættelse – forordning (EF) nr. 1234/2007 – princippet om forbud mod forskelsbehandling – proportionalitet – berettiget forventning – pligt til at udvise rettidig omhu og princippet om god forvaltningsskik«

1. Retslig procedure–intervention–andre argumenter end dem, der er fremført af den part, der støttes–formaliteten–betingelser (Statutten for Domstolen, art. 40, stk. 4, og art. 53; Rettens procesreglement, art. 142, stk. 3) (jf. præmis 31)

2. Ansvar uden for kontraktforhold–betingelser–tilstrækkeligt kvalificeret tilsidesættelse af en bestemmelse, som tillægger borgerne rettigheder–bestemmelse, som tillægger borgerne rettigheder–begreb–pligt til at høre Parlamentet som led i vedtagelsen af retsakter vedrørende landbrugspolitikken–udelukket–Kommissionen i medfør af forordning nr. 1234/2007 beføjet til at suspendere anvendelsen af importtold på visse landbrugsprodukter–udelukket (Art. 37 EF; art. 340, stk. 2, TEUF; Rådets forordning nr. 1234/2007, art. 64, stk. 2 og 187) (jf. præmis 35, 36, 39, 45, 46, 51, 52, 54 og 55)

3. Ansvar uden for kontraktforhold–betingelser–tilstrækkeligt kvalificeret tilsidesættelse af en bestemmelse, som tillægger borgerne rettigheder–bestemmelse, som tillægger borgerne rettigheder–begreb–princippet mod forbud mod forskelsbehandling, proportionalitetsprincippet og princippet om beskyttelse af den berettigede forventning–omfattet–retten til en god forvaltning–omfattet–betingelser (Art. 340, stk. 2, TEUF) (jf. præmis 58 og 60)

4. Landbrug–fælles markedsordning–gennemførelsesforanstaltninger–foranstaltninger truffet som følge af forstyrrelser forårsaget af kurserne eller priserne på verdensmarkedet–suspension af importtold–Kommissionens skøn–grænser (Art. 39, TEUF; art. 40, TEUF og art. 43, TEUF; Rådets forordning nr. 1234/2007, art. 187) (jf. præmis 67-69 og 71)

5. Landbrug–fælles markedsordning–sukker–forsyninger af markedet–forskelsbehandling af sukkerroeproducenter på Unionens område og sukkerfabrikker, der raffinerer importeret rå rørsukker–tilsidesættelse af princippet om forbud mod forskelsbehandling–foreligger ikke (Art. 40, stk. 2, 2. afsnit TEUF; Rådets forordning nr. 1234/2007, 65. 70. og 72. betragtning og art. 187) (jf. præmis 94, 95, 98, 100, 104 og 105)

6. EU-ret–principper–proportionalitet–fælles landbrugspolitik–gennemførelsesforanstaltninger–fællesskabslovgivers skønsbeføjelse–Domstolens prøvelsesret–grænser–foranstaltning åbenbart uhensigtsmæssig i forhold til det formål, som forfølges i (Rådets forordning nr. 1234/2007, art. 187) (jf. præmis 117-120)

7. EU-ret–principper–beskyttelse af den berettigede forventning–betingelser–præcise løfter afgivet af administrationen (jf. præmis 136 og 137)

8. EU-ret–principper–princippet om god forvaltningsskik–diligenspligt–omfang (Den Europæiske Unions charter om grundlæggende rettigheder, art. 41) (jf. punkt 142 og 143)

9. Ansvar uden for kontraktforhold–betingelser–ulovlighed–skade–årsagsforbindelse–kumulative betingelser–den ene betingelse ikke opfyldt–erstatningssøgsmålet forkastet i det hele (Art. 340, stk. 2, TEUF) (jf. præmis 156)

Angående

Søgsmål støttet på artikel 268 TEUF med påstand om erstatning for det tab, som sagsøgerne angiveligt har lidt, dels som følge af vedtagelsen af Kommissionens forordning (EU) nr. 222/2011 af 3. marts 2011 om ekstraordinære foranstaltninger med hensyn til at bringe sukker og isoglucose uden for kvoten i omsætning på EU’s marked med nedsat overskudsafgift i produktionsåret 2010/2011 (EUT 2011, L 60, s. 6), af Kommissionens gennemførelsesforordning (EU) nr. 293/2011 af 23. marts 2011 om fastsættelse af tildelingskoefficient, afvisning af yderligere ansøgninger og afslutning af perioden for indgivelse af ansøgninger for disponible mængder af sukker uden for kvoten, der skal sælges på EU’s marked med nedsat overskudsafgift (EUT 2011, L 79, s. 8), af Kommissionens gennemførelsesforordning (EU) nr. 302/2011 af 28. marts 2011 om åbning af et toldkontingent for undtagelsesvis import af visse sukkermængder i produktionsåret 2010/2011 (EUT 2011, L 81, s. 8) og af Kommissionens gennemførelsesforordning (EU) nr. 393/2011 af 19. april 2011 om tildelingskoefficienten for udstedelse af de importlicenser, der er ansøgt om fra den 1. til den 7. april 2011 for sukkerprodukter under visse toldkontingenter, og suspension af indsendelse af ansøgninger om sådanne licenser (EUT 2011, L 104, s. 39), dels som følge af Kommissionens afvisning af at træffe de nødvendige foranstaltninger for at genetablere forsyningerne med rå rørsukker.

Konklusion

1) Europa-Kommissionen frifindes.

2) T & L Sugars Ltd og Sidul Açúcares, Unipessoal Lda, på den ene side, og Europa-Kommissionen, på den anden side, bærer deres egne omkostninger i forbindelse med den formalitetsindsigelse, der gav anledning til dom af 6. juni 2013, T & L Sugars og Sidul Açúcares mod Kommissionen (T-279/11, EU:T:2013:299).

3) T & L Sugars og Sidul Açúcares bærer deres egne omkostninger og de omkostninger, som er afholdt af Kommissionen, og som er forbundet med realitetsbehandlingen af sagen.

4) Den Franske Republik og Rådet for Den Europæiske Union bærer deres egne omkostninger, herunder dem, som er forbundet med den formalitetsindsigelse, der gav anledning til dom af 6. juni 2013, T & L Sugars og Sidul Açúcares mod Kommissionen (T-279/11, EU:T:2013:299).